rejauldu/bengali-wikipedia huggingface dataset:
গোবর্ধন মঠ হল ভারতের ওড়িশা রাজ্যের পুরী শহরে অবস্থিত একটি হিন্দু মঠ। এটি পুরীর জগন্নাথ মন্দিরের সঙ্গে যুক্ত। খ্রিস্টীয় অষ্টম শতাব্দীতে আদি শঙ্কর যে চারটি প্রধান মঠ স্থাপন করেছিলেন, তার একটি হল এই গোবর্ধন মঠ। এই মঠে জগন্নাথ (ভৈরব) ও বিমলা (ভৈরবী) পূজা হয়। এই মঠের মহাবাক্য হল "প্রজ্ঞানম্‌ ব্রহ্ম"। মঠের গোবর্ধননাথ কৃষ্ণ ও অর্ধনারীশ্বর শিবের বিগ্রহ আদি শঙ্কর প্রতিষ্ঠা করেছিলেন।  প্রেক্ষাপট খ্রিস্টীয় অষ্টম শতাব্দীতে বৈদিক ধর্মকে পুনরুজ্জীবিত করে তোলার জন্য আদি শঙ্কর যে চারটি প্রধান মঠ স্থাপন করেছিলেন, তার মধ্যে একটি হল গোবর্ধন মঠ।Pasricha, Prem C. (1977) The Whole Thing the Real Thing,  Delhi Photo Company, p. 59-63 এই চারটি মঠের দায়িত্বে ছিলেন আদি শঙ্করের চার প্রধান শিষ্য পদ্মপাদ, হস্তামলক, সুরেশ্বর ও তোটক। এই চারটি মঠ উত্তর, দক্ষিণ, পূর্ব ও পশ্চিম ভারতের চারটি প্রধান ধর্মশিক্ষা কেন্দ্র।Love and God, Maharishi Mahesh Yogi, Age of Enlightenment Press, 1973 p. 9 চার মঠের মঠাধ্যক্ষকে "শঙ্করাচার্য" উপাধিতে সম্বোধন করার প্রথা রয়েছে।Unknown author (2005) Indology  The Jyotirmaṭha Śaṅkarācārya Lineage in the 20th Century, retrieved August 4, 2012 তাঁরা দশনামী সন্ন্যাসী সম্প্রদায়ের নেতৃস্থানীয় ধর্মগুরু এবং অদ্বৈত বেদান্তের রক্ষক। এই চারটি মঠ পুরী (ওড়িশা), শৃঙ্গেরি (কর্ণাটক), দ্বারকা (গুজরাত) ও জ্যোতির্মঠে (উত্তরাখণ্ড) অবস্থিত।  ইতিহাস পদ্মপাদ গোবর্ধন মঠের প্রথম মঠাধ্যক্ষ। পুরীর জগন্নাথ মন্দিরের সঙ্গে এই মঠের যোগ ঐতিহাসিক। ১৯২৫ সালে দ্বারকা মঠের প্রধান ভারতীকৃষ্ণ তীর্থ গোবর্ধন মঠের মঠাধ্যক্ষ হন। ১৯৬০ সালে তাঁর মৃত্যুর পর যোগেশ্বরানন্দ তীর্থ মঠাধ্যক্ষ হন। ১৯৬১ সালে তিনিও মারা যান। এরপর ১৯৬৪ সালে ভারতীকৃষ্ণ তীর্থের ইচ্ছাপত্র থেকে নিরঞ্জনদেব তীর্থের নাম উদ্ধৃত করে দ্বারকা মঠের অঘিনব সচ্চিদানন্দ তীর্থ তাঁকে মঠাধ্যক্ষ নিযুক্ত করেন। ১৯৯২ সালে নিশ্চলানন্দ সরস্বতীকে মনোনীত করে তিনি মঠাধ্যক্ষের পদ থেকে অব্যাহতি নেন।Unknown author (May 5, 1999) archived   here (Accessed: 2012-08-30) or here The Monastic Tradition] Advaita Vedanta web page, retrieved August 28, 2012(1994)SUNY PRess,  A Survey of Hinduism By Klaus K. Klostermaier  আরও দেখুন শ্রীগৌড়পাদাচার্য মঠ গৌড়পাদ গোবিন্দ ভাগবতপদ  তথ্যসূত্র  বহিঃসংযোগ Image of Shri Nischlananda Saraswati   http://govardhanpeeth.org/  বিষয়শ্রেণী:হিন্দু তীর্থস্থান বিষয়শ্রেণী:অদ্বৈত বেদান্ত বিষয়শ্রেণী:পুরী জেলা বিষয়শ্রেণী:ভারতের হিন্দু তীর্থস্থান বিষয়শ্রেণী:ভারত ভিত্তিক হিন্দু সংগঠন বিষয়শ্রেণী:আদি শঙ্কর
দামিয়ান দাভিদ শিমানস্কি (, ; জন্ম: ১৬ জুন ১৯৯৫; দামিয়ান শিমানস্কি নামে সুপরিচিত) হলেন একজন পোলীয় পেশাদার ফুটবল খেলোয়াড়। তিনি বর্তমানে গ্রিক ক্লাব এইকে অ্যাথেন্স এবং পোল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৪ সালে, শিমানস্কি পোল্যান্ড অনূর্ধ্ব-২০ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় এক বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০১৮ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ৯ ম্যাচে ১টি গোল করেছেন।  প্রারম্ভিক জীবন দামিয়ান দাভিদ শিমানস্কি ১৯৯৫ সালের ১৬ই জুন তারিখে পোল্যান্ডের ক্রাসনিকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল শিমানস্কি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত পোল্যান্ডের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল পোল্যান্ড  ২০১৮  ৪  ০ ২০২১  ৩  ১ ২০২২  ২  ০ সর্বমোট  ৯  ১  তথ্যসূত্র  বহিঃসংযোগ           বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব আখমাত গ্রজনির খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:পোল্যান্ডের আন্তর্জাতিক যুব ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:রাশিয়ায় প্রবাসী ফুটবলার
আওয়ার ফিল্ম্‌স, দেয়ার ফিল্ম্‌স বাঙালি চলচ্চিত্র পরিচালক এবং লেখক সত্যজিৎ রায় রচিত একটি গ্রন্থ। বিভিন্ন পত্রিকায় তিনি যেসব চলচ্চিত্র সমালোচনামূলক প্রবন্ধ লিখেছিলেন সেগুলোরই একটি সংকলন এটি। ভারত থেকে ১৯৭৬ সালে বইটি প্রকাশিত হয়। ইংরেজি সংস্করণ প্রকাশিত হয় মার্কিন যুক্তরাষ্ট্র ও যুক্তরাজ্যে ১৯৯২ সালে। এর কিছু অংশ প্রকাশিত হয় কলকাতা ফিল্ম সোসাইটির বুলেটিনে, যেটি ১৯৪৭ সালে প্রতিষ্ঠিত হয় এবং সত্যজিৎ রায় সহ-প্রতিষ্ঠাতা ছিলেন।   তথ্যসূত্র   বিষয়শ্রেণী:সত্যজিৎ রায় বিষয়শ্রেণী:১৯৭৬-এর বই বিষয়শ্রেণী:চলচ্চিত্র সমালোচনা বিষয়শ্রেণী:১৯৭২-এর অ-কল্পকাহিনী বই বিষয়শ্রেণী:ভারতের চলচ্চিত্র মাধ্যম বিষয়শ্রেণী:চলচ্চিত্র সম্পর্কে বই
তাঁতীবন্ধ রেলওয়ে স্টেশন বাংলাদেশের রাজশাহী বিভাগের পাবনা জেলার  একটি রেলওয়ে স্টেশন।  অবস্থান তাঁতীবন্ধ রেলওয়ে স্টেশন মাঝগ্রাম-পাবনা-ঢালারচর লাইনের পাবনা-ঢালারচর অংশে অবস্থিত।  ইতিহাস মাঝগ্রাম-পাবনা-ঢালারচর লাইনের পাবনা-ঢালারচর রেলপথ অংশ তৈরি করার সময় তাঁতীবন্ধ রেলওয়ে স্টেশন নির্মাণ করা হয়।  রেলপথের এই অংশটি ২০২০ সালের ২৬ জানুয়ারি উদ্বোধন করা হয়।  পরিষেবা তাঁতীবন্ধ রেলওয়ে স্টেশন থেকে দুইটি ট্রেন চলাচল করে। নিম্নে তা উল্লেখ  করা  হলো :  ঢালারচর এক্সপ্রেস (ঢালারচর-রাজশাহী-ঢালারচর) ঢালারচর সাটল (ঢালারচর-ঈশ্বরদী-ঢালারচর)  তথ্যসূত্র  বিষয়শ্রেণী:পাবনা জেলার রেলওয়ে স্টেশন
right|200px|thumb|আধুনিক পেন্সিল স্কার্ট  পেন্সিল স্কার্ট () হচ্ছে মেয়েদের পরিহিত এক প্রকার স্কার্ট। এটি দেখতে লম্বা, এবং বেশ আঁটোসাঁটোভাবে এটি তৈরি করা হয়। পেন্সিল স্কার্ট সচরাচর কোমর থেকে শুরু হয়ে হাটুর ওপর বা ঠিক হাটুর নিচে এসে শেষ হয়। পেন্সিলের মতো লম্বা ও চিকন (আটোসাটো) হওয়ায় এর নাম হয়েছে পেন্সিল স্কার্ট।   স্টাইল  পেন্সিল স্কার্টকে ক্লাসিক ফ্যাশনেবল পোশাক হিসেবে গণ্য করা হয়, এবং সেই সাথে পশ্চিমা নারীদের ওয়াড্রোবে থাকা একটি সাধারণ পোশাক হিসেবে ধরা হয়।Adventures in the Stiletto Jungle: The Basics: A Sleek Black Pencil Skirt এটি মূলত স্যুটের একটি অংশ হিসেবে পরিধান করা হয়।WiseGeek.com: What is a Pencil Skirt? এটি আটোসাটো হওয়া চলাচলে অসুবিধা হতে পারে বিবেচনা করে সাধারণত এই স্কার্টে পেছন দিকে মাঝবরাবর সামান্য একটু অংশ চিরে দেওয়া হয়। আবার কিছু ক্ষেত্রে চিরে দেওয়ার বদলে কিছু অংশ ভাঁজ করেও দেওয়া হয়, যা আরো বেশি মার্জিত। এই ভাঁজ করার ফলে ভাঁজকৃত অংশ চাহিদা মতো প্রসারিত হয়ে চলাচলে সুবিধা সৃষ্টি করে। ক্লাসিক ফ্যাশন অনুযায়ী এই ধরনের স্কার্টের সাথে মানানসই জুতা হচ্ছে উঁচু হিলের জুতা, সেই সাথে স্টকিং এবং টাইটস। এছাড়া কালো পাড়ের হোসিয়ারিও পেন্সিল স্কার্টের সাথে মানানসই, যা মূলত এ ধরনের স্কার্টের ১৯৫০-এর দশকের স্টাইল।Cheap JAP: Mailbag: Shorty in a Pencil Skirt   তথ্যসূত্র   বিষয়শ্রেণী:১৯৪০-এর দশকের ফ্যাশন বিষয়শ্রেণী:১৯৫০-এর দশকের ফ্যাশন বিষয়শ্রেণী:১৯৬০-এর দশকের ফ্যাশন বিষয়শ্রেণী:১৯৭০-এর দশকের ফ্যাশন বিষয়শ্রেণী:১৯৮০-এর দশকের ফ্যাশন বিষয়শ্রেণী:১৯৯০-এর দশকের ফ্যাশন বিষয়শ্রেণী:২০০০-এর দশকের ফ্যাশন বিষয়শ্রেণী:২০১০-এর দশকের ফ্যাশন বিষয়শ্রেণী:ফ্যাশনের ইতিহাস বিষয়শ্রেণী:স্কার্ট
ডান|থাম্ব|250x250পিক্সেল| জুলিয়েন দুর্গ, একটি মিশরীয় নৌকা সহ, ১৮০৩ জুলিয়েন দুর্গ (অথবা, কিছু সূত্রে, রশিদ দুর্গ ) ( আরবি : طابية رشيد ) মিশরের উত্তর উপকূলে রশিদ (রোসেটা) থেকে নীল নদের বাম বা পশ্চিম তীরে প্রায়  দূরে অবস্থিত একটি দুর্গ। এটি মূলত মামলুকদের দ্বারা নির্মিত হয়েছিল। ১৭৯৮ থেকে ১৮০১ সালের মধ্যে নেপোলিয়ন বোনাপার্টের মিশর ও সিরিয়া অভিযানের সময় ফরাসিরা দুর্গটি দখল করে নেয়। ১৭৯৯ সালে রোসেটা প্রস্তরফলক যেখানে পাওয়া গিয়েছিল, সেই স্থান হিসেবে পরে দুর্গটি বিখ্যাত হয়ে ওঠে।   বর্ণনা এবং ইতিহাস  দুর্গটিতে একটি নিচু, চৌকো কাঠামো, যার মাঝে একটি ব্লকহাউস রয়েছে। যা নীল নদের ভূমধ্যসাগরে মিলিত হওয়ার আগে শেষ কয়েক কিলোমিটার উপেক্ষা করে। এটি ১৪৭০ সালের দিকে মামলুক সুলতান কাইত বে দ্বারা নির্মিত হয়েছিল। তিনি আলেকজান্দ্রিয়ায় কাইতবে দুর্গও নির্মাণ করেছিলেন। ১৫১৬ সালে, সুলতান কানসুহ আল-ঘুরি একটি প্রতিরক্ষামূলক প্রাচীর দিয়ে এটিকে শক্তিশালী করেন। পরবর্তীকালে দুর্গটি জরাজীর্ণ হয়ে পড়ে। দুর্গটি আংশিকভাবে প্রাচীন মিশরীয় স্থান থেকে লুট করা পাথর দিয়ে তৈরি করা হয়েছিল। ১৭৯৯ সালে ভিভান্ট ডেনন যখন এটি পরিদর্শন করেন, তখন তিনি উল্লেখ করেন যে এটি "এটি পুরোনো ভবনের খণ্ডাংশ দিয়ে গড়া হয়েছে। গর্তের কিছু পাথর উচ্চ মিশরের উৎকৃষ্ট বেলেপাথরের তৈরি ছিল। পাথরে মিশরীয় চিত্রলিপি  হায়ারোগ্লিফিক্স দেখা যায়।"    রোসেটা পাথর আবিষ্কার  ১৭৯৯ সালের ১৯ জুলাই ফরাসিরা এই জরাজীর্ণ দুর্গটি দখল করে এবং আবুকির যুদ্ধের কয়েক দিন আগে তড়িঘড়ি পুনর্নির্মাণ শুরু করে। পরে এটি আরও ভালোভাবে পুনর্নির্মাণ করা হয়। থমাস প্রসপার জুলিয়েনের নামে এ দুর্গের নাম জুলিয়েন দুর্গ রাখা হয়। নেপোলিয়নের একজন সহকারী লেফটেন্যান্ট পিয়েরে-ফ্রাঁসোয়া বুচার্ড, দুর্গের প্রতিরক্ষা মেরামত করার সময় বিখ্যাত রোসেটা পাথরটি আবিষ্কার করেছিলেন।Courrier de l'Égypte no. 37 (2 Fructidor year 7 / 1799) p. 3  সম্ভবত কাইত বের প্রকৌশলীরা এটি কাছাকাছি সাইসের একটি মন্দির থেকে এনে পাথর ভরাট কাজে ব্যবহার করেছিলেন।Saunders, Nicholas J. Alexander's Tomb: The Two Thousand Year Obsession to Find the Lost Conqueror, p. 134. Basic Books, 2007.  দুই বছর পর স্বল্প সময়ের অবরোধ এবং বোমাবর্ষণের পর ব্রিটিশ এবং তুর্কি বাহিনীর সম্মিলিত বাহিনী দুর্গটি দখল করে নেয়।   বর্তমান অবস্থা  ১৯৮০-এর দশকে মিশরীয় সরকার দুর্গটি ব্যাপকভাবে সংস্কার করে এবং ১৯৮৫ সালে রাষ্ট্রপতি হোসনি মোবারক এটি পুনরায় চালু করেন। দুর্গটি বর্তমানে তিন দিক থেকে ইজবাত বুর্জ রশিদ গ্রাম দ্বারা বেষ্টিত। দুর্গটি জনসাধারণের জন্য উন্মুক্ত করে দেয়া হয়েছে। রশিদ এলাকা থেকে ট্যাক্সিতে করে সেখানে পৌঁছানো সম্ভব।   তথ্যসূত্র   বিষয়শ্রেণী:উসমানীয় দুর্গপ্রাকার বিষয়শ্রেণী:মিশরের উন্মুক্ত জাদুঘর বিষয়শ্রেণী:নীল ব-দ্বীপ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ
স্যার জন নেসবিট গর্ডন জনসন, সিএসআই, সিআইই (২৫ ফেব্রুয়ারি ১৮৮৫ - ৯ জুন ১৯৫৫), যিনি স্যার গর্ডন জনসন নামে পরিচিত, ভারতে একজন ব্রিটিশ প্রশাসক ছিলেন। ভারতীয় সিভিল সার্ভিসের সদস্য হিসেবে তিনি ১৯৩২ থেকে ১৯৩৭ সাল পর্যন্ত দিল্লির প্রধান কমিশনার ছিলেন।   তথ্যসূত্র   বিষয়শ্রেণী:১৯৫৫-এ মৃত্যু বিষয়শ্রেণী:১৮৮৫-এ জন্ম বিষয়শ্রেণী:ব্রিটিশ ভারতীয় সেনা কর্মকর্তা বিষয়শ্রেণী:কুইন্স কলেজ, অক্সফোর্ডের প্রাক্তন শিক্ষার্থী বিষয়শ্রেণী:রোসাল স্কুলে শিক্ষিত ব্যক্তি বিষয়শ্রেণী:ভারতীয় সিভিল সার্ভিস (ব্রিটিশ ভারত) কর্মকর্তা বিষয়শ্রেণী:নাইটস ব্যাচেলর
মাম্মাদবেইলি সমাধি () বা ইয়াহিয়া ইবনে মুহাম্মদ আল-হাজের সমাধিসৌধ হলো আজারবাইজানের জাঙ্গিলান জেলার মাম্মাদবেইলি গ্রামের উচ্চভূমিতে অবস্থিত ১৪ শতকের একটি সমাধিসৌধ।  ইতিহাস ১৩০৫ সালে সিল্ক রোডে স্থপতি আলী মজিদ আদ-দীন সমাধিসৌধটি নির্মাণ করেছিলেন। ১৯৭৫ সালে, সমাধির ভূগর্ভস্থ অংশে খনন কাজ করা হয়, যার ফলস্বরূপ এই সমাধিটি পাওয়া গেছে।   স্থাপত্য  সমাধিসৌধের একটি আয়তক্ষেত্রাকার আকৃতি রয়েছে যার মাত্রা ২৯৫×৩৩০ মিটার। সমাধির প্রবেশদ্বার পশ্চিম অংশে অবস্থিত। দরজার প্রস্থ ৭৬ সেমি এবং উচ্চতা ৮৮ সেমি। ইসলামের নিয়মানুসারে সমাধিতে প্রবেশের দৈর্ঘ্য ১.২০ মিটারের বেশি হওয়া উচিত নয়, যাতে প্রবেশকারী ব্যক্তি মৃত ব্যক্তির স্মৃতির প্রতি শ্রদ্ধা জানাতে পারে। মধ্যযুগে এই ধরনের সমাধিগুলি সামন্ত আভিজাত্য এবং সুপরিচিত লোকদের কবরের উপর নির্মিত হতো। বর্তমানে  সমাধিসৌধের শীর্ষ ধ্বংসপ্রাপ্ত, যা আট-প্রান্তের প্রিজম আকারে নির্মিত হয়েছিল, যা একটি পিরামিডের আকারে ছাদের সাথে পরিপূরক।  এর দেয়ালগুলি ভিতরে এবং বাইরে থেকে ধারালো পাথর দিয়ে ঘষে পুঙ্খানুপুঙ্খভাবে পুনরুদ্ধার করা হয়েছে। কিন্তু এর সমাধিসৌধ ভেতরের দিক থেকে চতুর্ভুজাকার। সমাধিসৌধের দরজাটি ১.৮ মিটার উচ্চতায় অবস্থিত। অভ্যন্তরীণ খিলানটি গোলাকার, কিন্তু বাইরের দিকে একটি পিরামিড আকার রয়েছে। এই ধরনের নির্মাণ আজারবাইজানের অনেক স্মৃতিস্তম্ভের জন্য আদর্শ।  সমাধিসৌধের দরজায় আরবি ভাষায় একটি পটীবন্ধনী রয়েছে। এতে বলা হয়েছে: "আমি - ইয়াহিয়া ইবনে মুহাম্মাদ আল-হাজ, এই ভবনের মালিক একজন দুর্বল দাস যার জন্য মহান আল্লাহর অনুগ্রহ প্রয়োজন এবং আলী মজিদ আদ-দীনকে ৭০৪ তম বছরের রমজান মাসে এই ভবনটি নির্মাণের প্রস্তাব দিয়েছিলাম।" (২৮.তৃতীয়-২৭.চতুর্থ-১৩০৫)। পটীবন্ধনীর শুরুতে একটি ফ্রেমে কুরআনের আয়াত রয়েছে - দ্বিতীয়-১৬-১৮: ৬১-১৩: ৬৫-৩৫ (১৭, ২০, ২০) নং।   তথ্যসূত্র   বিষয়শ্রেণী:আজারবাইজানের সমাধিসৌধ বিষয়শ্রেণী:ইসলামি স্থাপত্য বিষয়শ্রেণী:আজারবাইজানের দর্শনীয় স্থান
গোজো ফুটবল অ্যাসোসিয়েশন (; এছাড়াও সংক্ষেপে জিএফএ নামে পরিচিত) হচ্ছে মাল্টার গোজোর ফুটবলের নিয়ন্ত্রক সংস্থা। এই সংস্থাটি ১৯৩৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর গোজোর জেউকিয়ায় অবস্থিত।  এই সংস্থাটি গোজোের পুরুষ দলের পাশাপাশি ঘরোয়া ফুটবলে গোজো ফুটবল লীগ, জিএফএ কাপ, মাল্টা স্বাধীনতা কাপ এবং জিএফএ সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে গোজো ফুটবল অ্যাসোসিয়েশনের সভাপতির দায়িত্ব পালন করছেন সামুয়েল আজ্জোপার্দি এবং সাধারণ সম্পাদকের দায়িত্ব পালন করছেন টনি গ্রেচ।  কর্মকর্তা   অবস্থান  নাম সভাপতি  সামুয়েল আজ্জোপার্দি সহ-সভাপতি  কার্মেল জামিত সাধারণ সম্পাদক  টনি গ্রেচ কোষাধ্যক্ষ  জর্জ চিনি গণমাধ্যম এবং যোগাযোগ পরিচালক  প্রযুক্তিগত পরিচালক  ফুটসাল সমন্বয়কারী  জাতীয় দলের কোচ (পুরুষ)  জাতীয় দলের কোচ (নারী)  রেফারি সমন্বয়কারী   তথ্যসূত্র  বহিঃসংযোগ     বিষয়শ্রেণী:গোজো ফুটবল অ্যাসোসিয়েশন বিষয়শ্রেণী:১৯৩৬-এ মাল্টায় প্রতিষ্ঠিত বিষয়শ্রেণী:১৯৩৬-এ প্রতিষ্ঠিত ক্রীড়া সংস্থা বিষয়শ্রেণী:মাল্টার ক্রীড়া নিয়ন্ত্রণ সংস্থা বিষয়শ্রেণী:মাল্টার ফুটবল পরিচালনা পরিষদ
ব্লো-ব্জাং-ব্ক্রা-শিস-রাব-র্গ্যাস () (১৮১৪-১৮৭৯)  তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ব্সে-ত্শাং রিন-পো-ছে () উপাধিধারী বৌদ্ধ লামা ছিলেন।   সংক্ষিপ্ত জীবনী   ব্লো-ব্জাং-ব্ক্রা-শিস-রাব-র্গ্যাস ১৮১৪ খ্রিষ্টাব্দে তিব্বতের রেব-গোং () নামক স্থানে জন্মগ্রহণ করেন। ছোটবেলায় তিনি রোং-বো এবং ব্লা-ব্রাং-ব্ক্রা-শিস-'খ্যিল বৌদ্ধবিহারে শিক্ষালাভ করেন। ১৮৪২ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমস্নগ মহাবিদ্যালয়ে ভর্তি হন। এই সময় তিনি অষ্টম পাঞ্চেন লামা এবং ব্লো-ব্জাং-ল্হুন-গ্রুব () নামক চুয়াত্তরতম দ্গা'-ল্দান-খ্রি-পা তাকে শিক্ষাপ্রদান করেন। ১৮৪৩ খ্রিষ্টাব্দে তাকে নমেনহান উপাধি প্রদান করা হয়। ১৮৭৯ খ্রিষ্টাব্দে মঙ্গোলিয়ার আলাশান নামক স্থানে তিনি মৃত্যুবরণ করেন।   তথ্যসূত্র      বিষয়শ্রেণী:১৮১৪-এ জন্ম বিষয়শ্রেণী:১৮৭৯-এ মৃত্যু বিষয়শ্রেণী:সেৎশাং রিনপোছে
25px|alt=|link= হ্যালো। আমি শুধু আপনাকে জানাতে চাই যে, আপনি যখন একটি নিবন্ধে কোনো বই, চলচ্চিত্র, অ্যালবাম, সাময়িকী বা টিভি ধারাবাহিকের শিরোনাম যোগ করেন{{safesubst:#if:|, যা আপনি : নিবন্ধে করেছেন}}, তখন উভয় পাশে দুটি একক অ্যাপোস্ট্রোফ () যোগ করে এটিকে তির্যক করে নিতে পারেন। টেলিভিশন পর্ব, ছোট গল্প এবং গানের শিরোনাম উদ্ধৃতি চিহ্নের মধ্যে রাখতে হবে। আরও বিস্তারিত উইকিপিডিয়া:রচনাশৈলী নির্দেশনায় পাওয়া যাবে। {{safesubst:#if:||ধন্যবাদ।}}
খোয়াজপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ৩০টি গ্রাম নিয়ে গঠিত।  ভৌগোলিক উপাত্ত খোয়াজপুর ইউনিয়নের মোট আয়তন ৬,৩৮৫ একর বা ২৫.৮৬ বর্গ কিলোমিটার। গ্রামের সংখ্যা ৩০টি। ঘরবাড়ির সংখ্যা ৫,০০১টি। এই ইউনিয়নের মধ্য দিয়ে বয়ে গেছে পালং নদী।  ২০১১ সালের হিসেব অনুযায়ী এ ইউনিয়নে ৮.৭৫ কিলোমিটার পাকারাস্তা ও ৫৫.৩৩ কিলোমিটার কাঁচারাস্তা রয়েছে। হাট-বাজার রয়েছে ৪টি। মসজিদের সংখ্যা ১৩৭টি এবং মন্দিরের সংখ্যা ৭টি।  জনসংখ্যার উপাত্ত বাংলাদেশের ২০১১ সালের আদমশুমারী অনুযায়ী খোয়াজপুর ইউনিয়নের ৫,০০১টি পরিবারে মোট জনসংখ্যা ২৩,২২৯ জন এবং প্রতি বর্গ কিলোমিটারে ৯০০ জন লোক বাস করে। এদের মধ্যে ১১,৪৪৪ জন পুরুষ ও ১১,৭৮৫ জন মহিলা এবং লিঙ্গ অনুপাত ৯৭। মুসলিম ধর্মালম্বী ২২,৩৬৫ জন ও হিন্দু ধর্মালম্বী ৮৫৫ জন।  শিক্ষা ২০১১ সালের হিসেব অনুযায়ী খোয়াজপুর ইউনিয়নের সাক্ষরতার হার ৪২.০% (পুরুষ ৪৪.১%, মহিলা-৩৯.৯%)। এএ ইউনিয়নে ১টি কলেজ, ৪টি মাধ্যমিক বিদ্যালয়, ২টি মাদ্রাসা, ১৩টি সরকারি প্রাথমিক বিদ্যালয় রয়েছে।   উল্লেখযোগ্য স্থান    মঠের বাজার মঠ - খোয়াজপুর।  তথ্যসূত্র  বিষয়শ্রেণী:মাদারীপুর সদর উপজেলার ইউনিয়ন
thumb|ব্লখ তরঙ্গ সিলিকন ব্লখ তরঙ্গ হলো পর্যায়ক্রমে পুনরাবৃত্ত পরিবেশে অবস্থিত কণা, সাধারণত স্ফটিকের মধ্যে অবস্থিত ইলেক্ট্রন-এর নির্দেশক এক ধরনের তরঙ্গ ফাংশন। একে ব্লখ ফাংশন বা ব্লখ দশা বা ব্লখ তরঙ্গফাংশন নামেও ডাকা হয়। সুইস পদার্থবিজ্ঞানী ফেলিক্স ব্লখের নামানুসারে এর নামকরণ করা হয়েছে। তরঙ্গফাংশন ψ একটি ব্লখ তরঙ্গ হবে যদি নিম্নোক্ত নীতি মেনে চলে-  যেখানে r হলো অবস্থান, ψ হলো ব্লখ তরঙ্গ, u হলো পর্যায়ক্রমিক ফাংশন, k একটি স্ফটিক তরঙ্গ ভেক্টর, e হলো ইউলার্স ধ্রুবক i হলো কল্পিত একক। ব্লখ তরঙ্গ মূলত ব্লখের উপপাদ্যের জন্য গুরুত্বপূর্ণ। কারণ এর দ্বারা একটি ইলেক্ট্রনের স্ফটিক দশায় স্টেশনারী স্টেট- এই সমীকরণ দ্বারা ব্যাখ্যা সম্ভব।   প্রয়োগ ও ফলাফল  ব্লখের তরঙ্গের সবচেয়ে সাধারণ উদাহরণ হলো স্ফটিকের মধ্যস্থ ইলেক্ট্রন। উদাহরণস্বরূপঃ   ইতিহাস এবং সংশ্লিষ্ট কিছু সমীকরণ  ১৯২৮ সালে ফেলিক্স ব্লখ দ্বারা ব্লখ দশার ধারণাটি সর্বপ্রথম উপস্থাপিত হয়েছিল ঘন স্ফটিক পদার্থের ভেতর দিয়ে ইলেক্ট্রন প্রবাহ বর্ণনা করার জন্য। জর্জ উইলিয়াম হিল (১৮৭৭),গ্যাস্টন ফ্লকুয়েট (১৮৮৩),আলেকজাণ্ডার লিয়াপুনভ (১৮৯২) পৃথক পৃথকভাবে এই ধরনের ফাংশন আবিষ্কার করেছিলেন। কিন্তু তারা শুধুমাত্র অন্তরীকরণেই এ ধরনের সমীকরণের মতো ফাংশনের গাণিতিক ব্যবহার করতেন। কিন্তু সর্বপ্রথম ব্লখ-ই পদার্থবিজ্ঞানে এর ব্যবহার করেন।   তথ্যসূত্র    বিষয়শ্রেণী:তরঙ্গ বিষয়শ্রেণী:কোয়ান্টাম অবস্থা
গ্রেগ লিওনার্ড সেমেনজা (জন্ম জুলাই ১, ১৯৫৬) হলো ২০১৯ সালে চিকিৎসাশাস্ত্রে নোবেল পুরস্কারজয়ীদের অন্যতম। প্রাণীর কোষ কীভাবে অক্সিজেনের প্রাপ্যতার সঙ্গে খাপ খাইয়ে নেয়, সেই রহস্য উদ্ভাবনের জন্য  ২০১৯ সালে যৌথভাবে চিকিৎসা ক্ষেত্রে নোবেল পুরস্কার লাভ করেন। তিনি  তিনি জন হপকিন্স ইউনিভার্সিটি স্কুল অব মেডিসিন এর পেডিয়্যাট্রিক, র্যাডিয়েশন অনকোলজি, জৈব রসায়ন ও চিকিৎসা বিভাগের প্রফেসর। এছাড়াও তিনি ইনস্টিটিউট ফর সেল ইঞ্জিনিয়ারিংয়ে ভাস্কুলার প্রোগ্রামের পরিচালক হিসেবে দায়িত্ব পালন করছেন। ২০১৬ সালে তিনি বেসিক মেডিকেল গবেষণার জন্য লাসকার অ্যাওয়ার্ড এ ভূষিত হন।   গবেষণা  সেমেনজা তার এইচ আই এফ-১ আবিষ্কারের জন্যও পরিচিত, যেটি দুর্বল পরিবেশে ক্যান্সার কোষে অক্সিজেন পরিবহনে সহায়তা করে। তিনি ইউনিভার্সিটি অব পেনসিলভানিয়াতে পিএইচডি করা অবস্থায় বেটা থ্যালাসেমিয়া নিয়েও অধ্যয়ন করেন। যখন আশেপাশের অক্সিজেনের স্তর পরিবর্তন হয় তখন প্রাণীর কোষগুলি জিনের প্রকাশে মৌলিক পরিবর্তন হয়। জিনের প্রকাশের এই পরিবর্তনগুলি কোষ বিপাক, টিস্যুগুলির পুনরায় মডেলিং এবং এমনকি হার্টের হার এবং বায়ুচলাচল বৃদ্ধির মতো জৈবিক প্রতিক্রিয়ারও পরিবর্তন করে। ১৯৯০ এর গোড়ার দিকে গবেষণাতে গ্রেগ সেমেনজা শনাক্ত করেছিলেন এবং তারপরে ১৯৯৫ সালে এটিকে অক্সিজেন-নির্ভর প্রতিক্রিয়াগুলি নিয়ন্ত্রণ করে এমন প্রতিলিপি ফ্যাক্টর শোধিত ও ক্লোন করা হয়েছিল। তিনি হাইপোক্সিয়া ইনডুসিবল ফ্যাক্টরের জন্য এই ফ্যাক্টর HIF (Hypoxia Inducible Factor) নামকরণ করেছিলেন এবং দেখিয়েছেন যে এটি দুটি উপাদান নিয়ে গঠিত : একটি নতুন এবং অক্সিজেন-সংবেদন শীল মাতৃতা, HIF-1α এবং দ্বিতীয়, পূর্বে চিহ্নিত এবং গঠনমূলকভাবে প্রকাশিত এবং অক্সিজেন বিহীন -নিয়ন্ত্রিত প্রোটিন ARNT হিসাবে পরিচিত।   প্রাপ্ত পুরস্কারসমূহ   ২০১৯ সালে চিকিৎসা শাস্ত্রে নোবেল পুরস্কার   ২০১৬ সালে লাসকার অ্যাওয়ার্ড  ২০১৪ সালে উইলি পুরস্কার  ২০১২ সালে ইনস্টিটিউট অব মেডিসিনে নির্বাচিত  ২০১২ সালে গ্র্যান্ড প্রিক্স সায়েন্টিফিক অ্যাওয়ার্ড অর্জন ২০১২ সালে স্ট্যানলি জে. করসমেয়ের অ্যাওয়ার্ড   ২০১০ সালে গায়ার্ডনার ফাউন্ডেশন ইন্টারন্যাশনাল অ্যাওয়ার্ড   ২০০৮ ন্যাশনাল একাডেমি অব সায়েন্স এর সদস্য নির্বাচিত  ২০০৮ সালে এসোসিয়েশন অব আমেরিকান পিজিসিয়ান্সের সদস্য নির্বাচিত  ২০০০ সালে ই. মিড জনসন অ্যাওয়ার্ড  ১৯৯৫ সালে, আমেরিকান সোসাইটি ফর ক্লিনিক্যাল এর সদস্য নির্বাচিত  ১৯৮৯ সালে মার্কি ট্রাস্ট কর্তৃক লুসাইল জে. মার্কি স্কলার অ্যাওয়ার্ড লাভ  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:ডিউক বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জনস হপকিন্স বিশ্ববিদ্যালয়ের শিক্ষক
ভারত ইন্দোনেশিয়ার জাকার্তা শহরে ২৪শে আগস্ট,১৯৬২ থেকে ৪ঠা সেপ্টেম্বর ১৯৬২ পর্যন্ত অনুষ্ঠিত চতুর্থ এশিয়ান গেমসে অংশগ্রহণ করে। এশিয়ান গেমসের এই সংস্করণে ভারত ১২টি স্বর্ণপদক সহ ৩৩টি পদক জয় করে এবং পদকতালিকায় তৃতীয় স্থান অধিকার করে।    ক্রীড়া অনুযায়ী পদক  খেলা স্বর্ণ রৌপ্য ব্রোঞ্জ মোট মল্লক্রীড়া৫ ৫ ৪ ১৪ মুষ্টিযুদ্ধ ১ ০ ২ ৩ হকি ০ ১ ০ ১ ফুটবল ১ ০ ০ ১ কুস্তি ৩ ৬ ৩ ১২ শুটিং ০ ০ ১ ১ ভলিবল ০ ১ ০ ১ মোট ১০ ১৩ ১০ ৩৩   তথ্যসূত্র   বিষয়শ্রেণী:এশিয়ান গেমসে ভারত বিষয়শ্রেণী:১৯৬২ এশিয়ান গেমসের দেশসমূহ
উমেশচন্দ্র দত্ত (জন্ম :- ১৬ ডিসেম্বর, ১৮৪০ - মৃত্যু :- ১৯ জুন, ১৯০৭) এক সমাজ সংস্কারক ও শিক্ষাবিদ। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ১০১,    জন্ম ও প্রারম্ভিক জীবন   উমেশচন্দ্র দত্তের জন্ম পশ্চিমবঙ্গের বর্তমান দক্ষিণ ২৪ পরগণা জেলার মজিলপুরে। পিতার নাম হরমোহন দত্ত। ১৮৫৯ খ্রিস্টাব্দে ভবানীপুর লণ্ডন মিশনারি সোসাইটি ইনস্টিটিউশন থেকে প্রবেশিকা পরীক্ষায় দ্বিতীয় স্থান অধিকার করেন। ওই বছরেই তিনি দেবেন্দ্রনাথ ঠাকুর ও  কেশবচন্দ্র সেনের সান্নিধ্যে এসে ব্রাহ্ম ধর্ম গ্রহণ করেন। পরে মেডিক্যাল কলেজে ভর্তি হন, কিন্তু অর্থাভাবে পড়াশোনা বন্ধ রাখেন। ১৮৬২ খ্রিস্টাব্দ থেকে রাজপুর,হরিনাভিসহ বিভিন্ন স্কুলে শিক্ষকতা শুরু করেন। ১৮৬৭ খ্রিস্টাব্দে প্রাইভেটে বি.এ.পাশ করেন। এই বছরেই ব্রাহ্মমতে বিবাহ হয় এবং সপরিবারে কেশবচন্দ্র সেনের ' ভারত আশ্রম' ভুক্ত হন। সাথে সাথে শিক্ষা ও সংস্কৃতিবিষয়ক বিভিন্ন কাজে যোগদান করেন।   কর্মজীবন   ১৮৭৯ খ্রিস্টাব্দে কলকাতায় সিটি স্কুল প্রতিষ্ঠিত হলে উমেশচন্দ্র তার প্রধান শিক্ষক এবং ১৮৮১ খ্রিস্টাব্দে সিটি কলেজ প্রতিষ্ঠার সময় থেকে আমৃত্যু তার অধ্যক্ষ ছিলেন।   অন্যান্য অবদান   তিনি মজিলপুরে দক্ষিণ ২৪ পরগণার প্রথম এবং সম্ভবত পশ্চিমবঙ্গের তৃতীয় বালিকা বিদ্যালয় স্থাপন করেন। এই বিদ্যালয় স্থাপন করবার জন্য তাকে জমিদারের প্রবল অত্যাচার সহ্য করতে হয়েছিল।১৮৯৩ খ্রিস্টাব্দে তিনি তার তিন বন্ধু যামিনীনাথ বন্দ্যোপাধ্যায়, শ্রীনাথ সিংহ ও মোহিনীমোহন মজুমদারের সহায়তায় কলকাতার মানিকতলায় মূকবধির বিদ্যালয় স্থাপন করেন ও তার সম্পাদক নিযুক্ত হন।   সাধারণ ব্রাহ্মসমাজ   ১৯৭৮ খ্রিস্টাব্দে কেশববিরোধী সাধারণ ব্রাহ্ম সমাজ প্রতিষ্ঠায় উমেশচন্দ্রের অগ্রগণ্য ভূমিকা ছিল। শিবনাথ শাস্ত্রীর কথা অনুযায়ী সেসময় সাধারণ ব্রাহ্ম সমাজে যে তিনজন আদর্শবাদী মানুষ ছিলেন তারা হলেন আনন্দমোহন বসু,শিবচন্দ্র দেব ও উমেশচন্দ্র দত্ত। উমেশচন্দ্র সেসময় সাধারণ ব্রাহ্ম সমাজের সম্পাদক ও সভাপতি ছিলেন।   নারীদের শিক্ষাবিস্তারে ভূমিকা   সেসময় বাংলায় নারীশিক্ষা খুবই অবহেলিত ছিল। উমেশচন্দ্র দত্ত ১৮৬৩ খ্রিষ্টাব্দে বাংলার নারীদের মধ্যে শিক্ষার আলো এবং সচেতনতা আনার জন্য এবং তাদের মনের কথা তুলে ধরার জন্য একটি মহিলা মাসিক পত্রিকা বামাবোধিনী প্রকাশ করেন। এই পত্রিকাটি তিনি আমৃত্যু চুয়াল্লিশ বছর ধরে সম্পাদনা করেন। এছাড়া ১৯৭২ খ্রিস্টাব্দে দুটি গ্রন্থও প্রকাশ করেন -   'বামারচনাবলী'  'স্ত্রীলোকদিগের বিদ্যার আবশ্যকতা'  উমেশচন্দ্র  কলকাতা বিশ্ববিদ্যালয়ের সেনেটের সদস্য ছিলেন। শিলাইদহে মহাকবি মাইকেল মধুসূদন দত্তের সমাধিতে 'দাঁড়াও পথিকবর জন্ম তব ....' খোদিত ফলকটি তার উদ্যোগেই স্থাপিত হয়েছিল।  কলকাতায় ১৯৬১ খ্রিস্টাব্দে তারই নামাঙ্কিত স্নাতক কলেজ উমেশচন্দ্র কলেজ স্থাপিত হয়।   তথ্যসূত্র   পশ্চিমবঙ্গ - জেলা দক্ষিণ চব্বিশ পরগণা সংখ্যা - পৃ ২৭২  বিষয়শ্রেণী:১৮৪০-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:বাঙালি শিক্ষাবিদ বিষয়শ্রেণী:বাঙালি সমাজ সংস্কারক বিষয়শ্রেণী:বাংলার নবজাগরণ বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:বাঙালি লেখক
দেশি লাউবুছা বা চাপ চেলা বা লাউবুকা বা কাশ খয়রা (বৈজ্ঞানিক নাম: Chela laubuca) () হচ্ছে Cyprinidae পরিবারের Chela গণের একটি স্বাদুপানির মাছ।  বর্ণনা লম্বা দেহ পার্শ্বীয়ভাবে বেশ চাপা এবং দেহ গভীরতাও অনেক বেশী। উদরীয় প্রান্ত খাঁজকাটা। মুখ তীর্যকভাবে উন্মুক্ত। উপরের চোয়াল অক্ষিকোটরের সম্মুখ কিনারা পর্যন্ত বিস্তৃত। পৃষ্ঠপাখনা পায়ুপাখনার বিপরীত পাশে পৃষ্ঠদেশ বরাবর সামান্য পেছনে অবস্থান করে। বক্ষপাখনা শ্রোণীপাখনার ভিত্তির মাঝ বরাবর বা প্রায় শেষপ্রান্ত পর্যন্ত বিস্তৃত। শ্রোণীপাখনা পায়ুপাখনার তুলনায় বক্ষপাখনার ভিত্তির নিকটে অবস্থিত। বক্ষপাখনা বড় ও ডানার মত বিস্তৃত। পুচ্ছপাখনা দ্বিখণ্ডিত এবং উভয় খণ্ড সমান।  অর্ধস্বচ্ছ দেহের বর্ণ রুপার মতো চকচকে থেকে সবুজাভ-ধূসর। পুচ্ছদণ্ডে বেগুনী দীপ্তি দেখতে পাওয়া যায়। পুচ্ছপাখনার ভিত্তির নিকটে সোনালী প্রান্ত বিশিষ্ট গাঢ় কালো বর্ণের দাগ দেখতে পাওয়া যায়। পাখনাসমূহ হলুদাভাব থেকে উজ্জ্বল কমলা বর্ণের।  বিস্তৃতি এই মাছ এশিয়াতে বাংলাদেশ, ভারত, শ্রীলঙ্কা, পাকিস্তান, মায়ানমার, মালয় দ্বীপপুঞ্জে, ইন্দোনেশিয়া, নেপাল এবং ইন্দো-চীনে দেখা যায়।  স্বভাব ও আবাসস্থল এ মাছ সাধারণত খাল, বিল, বাঁওড় ও নদীতে প্রচুর পরিমাণে পাওয়া যায়। এছাড়াও বর্ষাকালে ধান ও পাট ক্ষেতে জমে থাকা পানিতে এদের প্রাচুর্যতা লক্ষ্য করা যায়। এরা বালুময় কাদাযুক্ত স্থানে থাকতে পছন্দ করে। এরা ঝাঁক বেঁধে চলে। এরা ঝর্ণা ধারা, পুকুর ও ডোবার মধ্যম গভীর এলাকায় বিচরণ করে। স্থির ও দ্রুত চলমান উভয় প্রকৃতির জলাশয়েই এদের দেখতে পাওয়া যায়। সাধারণত ১৫-৩০টি মাছ ঝাঁক বেঁধে চলে।  খাদ্যাভ্যাস দেশি লাউবুছা পানির উপরি স্তরে বিচরণকারী মাছ। এরা জলজ পোকামাকড় খেয়ে জীবন ধারণ করে। এছাড়া জলজ উদ্ভিদের পাতা ও উদ্ভিদ কাণ্ডের পাতলা নরম টিস্যুও খাদ্য হিসাবে গ্রহণ করে থাকে। এরা প্রধানত পতঙ্গ খেয়ে থাকে তবে জলজ উদ্ভিদও খেতে দেখা যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।  অর্থনৈতিক গুরুত্ব একক প্রজাতি হিসেবে এর উৎপাদন তথ্য পাওয়া যায় না। অন্যান্য মাছের সাথে ধরা পড়ে। এদেরকে টর, টাকি মাছ বা অন্যান্য শিকারি মাছ ধরার টোপ হিসেবে ব্যবহার করা হয়ে থাকে। এ্যাকুয়ারিয়ামের বাহারি মাছ হিসেবে পৃথিবীর বিভিন্ন দেশে এর কদর রয়েছে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:স্বাদু পানির মাছ বিষয়শ্রেণী:নেপালের মাছ বিষয়শ্রেণী:শ্রীলঙ্কার মাছ বিষয়শ্রেণী:মিয়ানমারের মাছ বিষয়শ্রেণী:ইন্দোনেশিয়ার মাছ বিষয়শ্রেণী:চীনের মাছ বিষয়শ্রেণী:পাকিস্তানের মাছ বিষয়শ্রেণী:থাইল্যান্ডের মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা